OpenLLM-France/wikimedia huggingface dataset:
# Pieter Bleeker

Pieter Bleeker (Zaandam, 10 de juliol de 1819 - La Haia, 24 de gener de 1878) era un metge i ictiòleg neerlandès.
És conegut per a les seves recerques dels peixos de l'Àsia oriental. Com a metge va treballar per a l'exèrcit neerlandès a Indonèsia de 1842 a 1860. En el seu temps d'oci va estudiar els peixos. Va aprofitar els seus contactes amb els pescadors locals i a les illes veïnes per a inventariar més de 12.000 espècies, dels quals la majoria sempre es troben al museu d'història natural Naturalis de Leiden.
En tornar al seu país el 1860 va publicar de 1862 a 1878 un Àtlas Ichtyologique amb moltes cromolitografies de Speigler. A la seva obra va descriure 511 gèneres i 1925 espècies.

## Obres destacades

* ‘Bijdrage tot de kennis der vischfauna van Nieuw-Guinea’. Acta Soc. Sci. Indo-Neerl, 1859, volum. 6
* Het partikulier landbezit op Java.’ in: De Gids, 1863
* Pieter Bleeker, M.Weber & L.F. de Beaufort. The fishes of the Indo-Australian Archipelago, Leiden, 1911-1922, 4 volums
* Bijdragen tot de Ichtyologie van de Indonesische Archipel, Amsterdam, 1972 (reimpressió), 4 volums
* Révision des espèces indo-archipélagiques de grouppe des Apogonini Haarlem, Erven Loosjes, 1874. 105 pàgines.
* Mémoire sur les Chromides Marins ou Pomacentroïdes de l'Inde Archipélagique, Haarlem, Erven Loosjes, 1877, 166 pàgines
* Description de quelques espèces de Cobitioïdes et de Cyprinoïdes de Ceylan, Haarlem, Loosjes, 1864, 99 pàgines.
* Atlas Ichthyologique des Indes Orientales Néêrlandaises, amb 420 cromolitografies de Speigler, Amsterdam, 1862—1878, 10 volums
* Contribution à la faune ichthyologique de l'île Maurice, Amsterdam, Chez C.G. van der Post. 1878, 23 pàgines.
* Reis door de Minahassa en den Molukschen archipel, Batavia, Lange, 1856, 2 volums

## Abreviatura

L'abreviatura Bleeker es fa servir per indicar Pieter Bleeker com autoritat en la descripció i taxonomia dins la zoologia.

## Referències

* ↑ «Pieter Bleeker». [Consulta: 17 maig 2019].

## Bibliografia

* W.H. Lamme (Editor). Collected Fish Papers of Pieter Bleeker (en anglès). Junk, 1975.
* van Oijen, M.J.P.. Bleeker. The fishes of the Indian Archipelago - Siluri. Part I (pdf) (en anglès, traduït del llatí i del neerlandès). 83, 2009, p. XI-317 (Zoologische Mededelingen).
# Plessa

Plessa (baix sòrab Pěsčawy) és un municipi alemany que pertany a l'estat de Brandenburg. Forma part de l'Amt Plessa. Està regat per l'Schwarze Elster, un afluent de l'Elba que al segle xix tenia un paper com via navegable.

## Evolució demogràfica

| Any | Població |
| 1875 | 1 600 |
| 1890 | 1 820 |
| 1910 | 2 863 |
| 1925 | 3 418 |
| 1933 | 3 801 |
| 1939 | 3 936 |
| 1946 | 4 409 |
| 1950 | 4 946 |
| 1964 | 4 787 |
| 1971 | 4 799 |
| Any | Població |
| 1981 | 4 385 |
| 1985 | 4 178 |
| 1989 | 3 990 |
| 1990 | 3 928 |
| 1991 | 3 824 |
| 1992 | 3 797 |
| 1993 | 3 764 |
| 1994 | 3 700 |
| 1995 | 3 648 |
| 1996 | 3 604 |
| Any | Població |
| 1997 | 3 551 |
| 1998 | 3 560 |
| 1999 | 3 494 |
| 2000 | 3 459 |
| 2001 | 3 414 |
| 2002 | 3 383 |
| 2003 | 3 333 |
| 2004 | 3 316 |
| 2005 | 3 216 |
| 2006 | 3 153 |
| Any | Població |
| 2007 | 3 051 |
| 2008 | 2 991 |
| 2009 | 2 921 |
| 2010 | 2 887 |
| 2011 | 2 864 |
| 2012 | 2 825 |
| 2013 | 2 791 |

## Referències

* ↑ Les fonts de dades es poden trobar en els Wikimedia Commons Population Projection Brandenburg at Wikimedia Commons
# Plessala

Plessala (en bretó Plesala) és un municipi francès, situat a la regió de Bretanya, al departament de Costes del Nord. L'any 2006 tenia 1.853 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1.909 | 2.071 | 2.055 | 1.979 | 1.882 | 1.821 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat |
| -1989 | Simone Darcel |
| 1989-2008 | Paul Guiguen |
| 2008- | Joseph Sauvé |
# Polinomi estable

En el context del polinomi característic d'una equació diferencial o d'una equació de diferència, es diu que un polinomi és estable si:
* totes les seves arrels es troben al mig pla esquerre obert, o
* totes les seves arrels es troben al disc de la unitat oberta.
La primera condició proporciona estabilitat per als sistemes lineals de temps continu, i el segon cas es relaciona amb l'estabilitat dels sistemes lineals de temps discret. Un polinomi amb la primera propietat s'anomena de vegades polinomi de Hurwitz i amb la segona propietat un polinomi de Schur. Els polinomis estables sorgeixen en la teoria del control i en la teoria matemàtica d'equacions diferencials i diferencials. Es diu que un sistema lineal i invariant en el temps (vegeu la teoria del sistema LTI) és BIBO estable si cada entrada acotada produeix una sortida acotada. Un sistema lineal és BIBO estable si el seu polinomi característic és estable. El denominador ha de ser estable de Hurwitz si el sistema és en temps continu i Schur estable si és en temps discret. A la pràctica, l'estabilitat es determina aplicant qualsevol dels diversos criteris d'estabilitat.

## Propietats

* El teorema de Routh-Hurwitz proporciona un algorisme per determinar si un polinomi donat és estable de Hurwitz, que s'implementa en les proves de Routh-Hurwitz i Liénard-Chipart.
* Per comprovar si un polinomi donat P (de grau d és Schur estable, n'hi ha prou amb aplicar aquest teorema al polinomi transformat
$Q(z)=(z-1)^{d}P\left({{z+1} \over {z-1}}\right)$
    obtingut després de la transformació de Möbius que mapeja el mig pla esquerre al disc de la unitat oberta: P és Schur estable si i només si Q és Hurwitz estable i . Per als polinomis de grau superior, el càlcul addicional implicat en aquest mapeig es pot evitar provant l'estabilitat de Schur mitjançant la prova de Schur-Cohn, la prova del jurat o la prova de Bistritz.
   * Condició necessària: un polinomi estable de Hurwitz (amb coeficients reals) té coeficients del mateix signe (tots positius o tots negatius).
   * Condició suficient: un polinomi amb coeficients (reals) tals que
    $a_{n}>a_{n-1}>\cdots >a_{0}>0,$ és Schur estable.
   * Regla del producte: dos polinomis f i g són estables (del mateix tipus) si i només si el producte fg és estable.
   * Producte de Hadamard: el producte de Hadamard (coeficient-sàvia) de dos polinomis estables de Hurwitz torna a ser estable de Hurwitz.

## Referències

* ↑ Weisstein, Eric W. «Stable Polynomial» (en anglès). https://mathworld.wolfram.com.+[Consulta: 9 agost 2023].
* ↑ «Lecture 2: Stable Polynomials» (en anglès). https://math.berkeley.edu.+[Consulta: 9 agost 2023].
* ↑ «[https://www.math.harvard.edu/media/mckenzie.pdf Real Stable Polynomials: Description and Application]» (en anglès). https://www.math.harvard.edu.+[Consulta: 9 agost 2023].
* ↑ «[https://theory.stanford.edu/~jvondrak/MATH233-2016/Math233-lec16.pdf Lecture 16. Stable polynomials and stability-preserving transformations]» (en anglès). https://theory.stanford.edu.+[Consulta: 9 agost 2023].
# Physalaemus barrioi

Physalaemus barrioi és una espècie de granota que viu al Brasil.
Està amenaçada d'extinció per la pèrdua del seu hàbitat natural.

## Referències

* Nascimento, L.B. & Verdade, V. 2004. Physalaemus barrioi. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus centralis

Physalaemus centralis és una espècie de granota que viu a Bolívia, el Brasil i Paraguai.
Està amenaçada d'extinció per la pèrdua del seu hàbitat natural.

## Referències

* Colli, G., Reichle, S., Aquino, L., Scott, N. & Silvano, D. 2004. Physalaemus centralis. Llista Vermella d'Espècies Amenaçades de la UICN 2006. Consulta: 16 de gener de 2008.
# Physalaemus biligonigerus

Physalaemus biligonigerus és una espècie de granota que viu a l'Argentina, Bolívia, el Brasil, el Paraguai i l'Uruguai.

## Referències

* Kwet, A., Reichle, S., Aquino, L., Silvano, D., Lavilla, E. & di Tada, I. 2004. Physalaemus biligonigerus. Llista Vermella d'Espècies Amenaçades de la UICN 2006. Consulta: 16 de gener de 2008.
# Plaça del Mercat (Salàs de Pallars)

La Plaça del Mercat és una obra de Salàs de Pallars (Pallars Jussà) inclosa a l'Inventari del Patrimoni Arquitectònic de Catalunya.

## Descripció

Plaça porxada per tres bandes emplaçada al centre de la vila i al davant d'una de les arcades d'accés al nucli antic i lligada als tres carrers del recinte medieval amb edificis de tres a cinc plantes d'alçada.
Tots aquests habitatges tenen el subsòl minat per arcades i cellers antics. Es troba molt deformada per les reformes sofertes. Forma part de l'antiga vila medieval que conserva la tipologia del segle xv.

## Història

La població, esmentada ja al segle x, formà part del comtat, després marquesat de Pallars.
El segle xv va ser l'època d'esplendor de la vila. Durant la Guerra dels Segadors hom hi encunya moneda.
Tots els anys, a inici de Quaresma, a la plaça, es feia la fira del bestiar de cavalls i mules.

## Referències

* 1 2 3 4 5 «Plaça del Mercat». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Plaça del Mig (Olot)

La Plaça del Mig és una plaça pública d'Olot (Garrotxa) inclosa a l'Inventari del Patrimoni Arquitectònic de Catalunya.

## Descripció

El primer projecte de millora i reforma que ja preveia l'obertura d'una connexió amb la zona urbana fermada pel carrer Q i la plaça U va ésser elaborat l'any 1906 pel Sr. Palucie. L'any 1929 l'Anònima de Transports edifica al llarg del carrer Llopis un garatge pels seus amics camions tapant la sortida del carrer Q, després d'haver-li concedit l'Ajuntament, llicència d'edificació a precari, implicant que el dia que es fes l'obertura del carrer Q l'edifici s'hauria d'enderrocar.
Més tard aquest solar va ser comprat pel senyor Rossell i senyor Agustí. Però no fou fins al mes de març de 1977 que, en un ple extraordinari, l'Ajuntament va aprovar inicialment l'Estudi de Detall, del carrer Q, que enllaçaria el carrer A. Llopis amb Sant Esteve, fragmentant-ho en dues illes amb una plaça interior. El mes de setembre de l'any 1982 té lloc l'enderrocament de l'Anònima les obres començaren definitivament l'abril de 1983, amb Miquel Capdevila com arquitecte. Entorn d'una gran plaça semicircular, com una gran amfiteatre d'uns 25 m de radi, la nova ordenació d'aquest ha provocat la transformació de l'edificació existent, adequant-la a nous usos i potenciant de forma especial l'ús comercial. L'edifici que tanca la façana del carrer Llopis té tres plantes comercials i una d'habitació. Hom podrà entrar a la plaça per Sant Esteve i travessar-la per la gran superfície pavimentada, o bé per la galeria coberta que conforma el soterrani, també ple de botigues.

## Referències

* 1 2 «Plaça del Mig». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 23 setembre 2016].
# Polla blava africana

La polla blava africana (Porphyrio madagascariensis) és una espècie d'ocell de la família dels ràl·lids (Rallidae) que sovint és considerat una subespècie de la polla blava comuna. Habita aiguamolls i vores de llacs de Madagascar i el continent africà, al delta del Nil i l'àfrica subsahariana, des del Senegal i Gàmbia cap a l'est per la República Centreafricana fins al Sudan i Etiòpia, i cap al sud, per l'Àfrica oriental, la República Democràtica del Congo, Moçambic, Namíbia, Botswana i Zimbàbue fins al sud de Sud-àfrica.

## Referències

* ↑ Polla blava africana a CERCATERM Rev. 12/02/2012
# Porangahau

Porangahau és un petit municipi de Nova Zelanda, localitzat al sud-est de l'Illa del Nord, a l'extrem meridional de la regió de Hawke's Bay, a 45 quilòmetres al sud de Waipukurau. A prop hi ha el turó de Taumatawhakatangihangakoauauotamateaturipukakapikimaungahoronukupokaiwhenuakitanatahu.
# Portells Tancats

Els Portells Tancats és una collada dels contraforts nord-orientals del Massís del Canigó, a 2.219,5 metres d'altitud, en el terme comunal de Mentet, a la comarca del Conflent, de la Catalunya del Nord. Estan situats a la zona central del sud del terme de Mentet, dins de la Reserva Natural de Pi - Mentet. És a prop al nord dels Collets Verds.

## Referències

* ↑ Els Portells Tancats en els ortofotomapes de l'IGN
# Portendick

Portendick fou una factoria comercial situada al nord del riu Senegal, a territori de Mauritània, just a la costa, al lloc localment anomenat Marsa Djarida.
Els portuguesos l'esmenten com a Porto d'Addi, que derivaria de l'emir Haddi Ould Ahmed, que va governar vers 1640 a 1684. Més tard del segle xvii l'emir dels Trarza va autoritzar la construcció d'un fort francès, però Portendick no era cap establiment permanent, només un gran platja d'arena, on una vegada a l'any els venedors i els compradors de goma aràbiga es trobaven com en una fira. El 1815 el tractat de París va concedir als britànics el dret de comerç en aquesta zona; els comerciants francesos, sobretot de Saint Louis del Senegal, sempre es van queixar d'aquesta interferència i finalment el 1857 França va cedir el seu establiment d'Albreda, a la riba del riu Gàmbia, pràcticament abandonat, a la Gran Bretanya, a canvi de la renúncia als seus drets de comerç a Portendick. Posteriorment, per la manca d'aigua el lloc fou abandonat.
Després d'això Portendick va restar una simple platja buida de tot.

## Referències

* Histoire de la colonie française du Sénégal, per Ernest Fallot, 1884, pàg 79
# Praematoliparis anarthractae

Praematoliparis anarthractae és una espècie de peix pertanyent a la família dels lipàrids i l'única del gènere Praematoliparis.

## Hàbitat

És un peix marí, de clima subtropical i demersal que viu entre 0-485 m de fondària (normalment, entre 0-55).

## Distribució geogràfica

Es troba al Pacífic sud-oriental: Xile.

## Observacions

És inofensiu per als humans.

## Referències

* ↑ Andriàixev, A. P., 2003. Liparid fishes (Liparidae, Scorpaeniformes) of the Southern Ocean and adjacent waters. Biological results of the Russian Antarctic expeditions v. 9. Explorations of the Fauna of the Seas v. 53(61). Sant Petersburg. A. V. Balushkin & N. V. Chernova, editors. Liparids South. Ocean: 1-478.
* ↑ Stein, D. L. & L. S. Tompkins, 1989. New species and new records of rare Antarctic Paraliparis fishes (Scorpaeniformes: Liparididae). Ichthyol. Bull. J. L. B. Smith Inst. Ichthyol. Núm. 53: 1-8.
* ↑ Catalogue of Life Arxivat 2016-03-08 a Wayback Machine. (anglès)
* 1 2 3 Cristina V., Garilao; Capuli, Estelita Emily. «Praematoliparis anarthractae» (en anglès). Fishbase.
* ↑ Txernova, N. V.; Stein, D. L.; Andriàixev, A. P «Family Liparidae (Scopoli, 1777) snailfishes» (en anglès). California Academy of Sciences Annotated Checklists of Fishes, 31, 72, 2004.
* ↑ Andriàixev, A. P., 1998. A review of recent studies of Southern Ocean Liparidae (Teleostei: Scorpaeniformes). Cybium 22(3):255-266.
* ↑ Pequeño, G. «Peces de Chile. Lista sistemática revisada y comentada: addendum» (en castellà). Rev. Biol. Mar. Oceanogr;, 32, 2, 1997, pàg. 77-94.
# Praefectus fabrum

El prafecetus fabrum ('prefecte dels artesans') era un oficial militar romà que tenia sota el seu comandament als treballadors i artesans de l'exèrcit com els fusters, ferrers, i altres (Fabri), i al seu torn estava sota l'autoritat del cap militar.
Flavi Renat Vegeci diu que hi havia un praefectus fabrum per cada legió romana, però cap inscripció associa un prefecte amb una legió determinada. Per tant, és més probable que fos l'enginyer en cap de l'exèrcit. La feina dels fabri consistia en reparar les armadures malmeses i construir i mantenir en bon ordre el material de setge habitual, i també construir ponts i fins i tot supervisar les operacions mineres. Per això el praefectus fabrum era un càrrec de la màxima confiança i importància.
També hi havia oficials civils a Roma i a les ciutats municipals, anomenats praefecti fabrum, però no sabem res de la seva feina més enllà del seu nom.

## Referències

* ↑ Smith, William (ed.). «Fabri». A Dictionary of Greek and Roman Antiquities (1890). [Consulta: 9 maig 2022].

## Bibliografia

* D.B. Saddington, Praefecti fabrum of the Julio Claudian Period, Festschrift Betz, Wien 1985, 529-546.
* K. Welch, The Office of Praefectus Fabrum in the Late Republic, Chiron 25 (1995), 131-145.
# Prefectura de Salé

La prefectura de Salé (en àrab عمالة سلا, ʿamālat Salā; en amazic ⵜⴰⵎⵖⵓⵔⵜ ⵏ ⵙⵍⴰ, tamnbaḍt n Sla) és una de les prefectures del Marroc, fins 2015 part de la regió de Rabat-Salé-Zemmour-Zaer i actualment de la de Rabat-Salé-Kenitra. Té una superfície de 672 km² i 982.163 habitants censats en 2014. La capital és Salé.

## Divisió administrativa

La prefectura de Salé consta de 2 municipis i 2 comunes:
| | Municipis i comunes | Municipis i comunes | Municipis i comunes |
| Població | 2 de Setembre 1994 | 2 de Setembre 2004 | 1 de Setembre 2014 |
| Salé | 579.035 | 760.186 | 890.403 |
| Sidi Bouknadel | 31.987 | 43.593 | |
| Shoul | 19.959 | 19.706 | |
| Ameur | | | |

## Referències

* ↑ «Cens general de població 2004» ( PDF) (en (francès)). Arxivat de l'original el 2010-06-01. [Consulta: 10 juliol 2016].
* ↑ «Rabat - Salé - Kénitra / الرباط - سلا - القنيطرة (Marroc): Provinzen und Präfekturen, Urbane Gemeinden und Zentren - Einwohnerzahlen in Karten und Tabellen», 30-11-2015.
* ↑ Creada en 2008, fins aleshores formava part de la comuna de Shoul
# Procle (artista)

* No s'ha de confondre amb Procles (artista).
Procle (llatí: Proclus; grec antic: Πρόκλος) va ser un destacat artista romà, creador de mosaics, que va viure en temps d'August.
El seu nom apareix a algunes inscripcions trobades a Perint, per una de les quals se sap que va adornar el temple de la Fortuna a aquesta ciutat i que va tenir una estàtua erigida pels mercaders alexandrins. L'altra inscripció és un epitafi dedicat a un artista en mosaic, Procle, del que es diu que ha deixat un fill, associat seu en l'ofici, i sembla que tant el pare com el fill s'anomenaven Procle.

## Referències

* ↑ [https://quod.lib.umich.edu/m/moa/acl3129.0003.001/545?page=root;rgn=full+text;size=100;view=image;q1=ProclusSmith,+William+(ed.).+Dictionary+of+Greek+and+Roman+Biography+and+Mythology.+Volum III.++Boston:+Little,+Brown+&+Comp.,+1867,+p. 537. ]
# Proasellus espanoli

Proasellus espanoli és una espècie de crustaci isòpode pertanyent a la família dels asèl·lids.

## Hàbitat

És una espècie demersal, la qual viu a l'aigua dolça de rius subterranis.

## Distribució geogràfica

Es troba a Europa: la província de Granada (l'Estat espanyol).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J. P. i Magniez, G., 1982. Nouveaux asellides hypoges du Sud-Est de l'Espagne (Crustacea, Isopoda, Asellota) Bulletin Zoologisch Nuseum Universiteit van Amsterdam 9(6): 37-45.
* 1 2 Catalogue of Life (anglès)
* ↑ uBio (anglès)
* 1 2 World Marine, Freshwater and Terrestrial Isopod Crustaceans Database (anglès)
* 1 2 World Register of Marine Species (anglès)
* ↑ SeaLifeBase (anglès)
* ↑ Fauna ibérica - CSIC (castellà)
* ↑ La fauna acuática subterránea de Andalucía (castellà)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-03 a Wayback Machine. (anglès)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* Encyclopedia of Life (anglès)
* ION (anglès)
* BioLib (anglès)
# Priest Point

Priest Point és una concentració de població designada pel cens dels Estats Units a l'estat de Washington. Segons el cens del 2000 tenia 779 habitants.

## Demografia

Segons el cens del 2000, Priest Point tenia 779 habitants, 318 habitatges, i 235 famílies. La densitat de població era de 470 habitants per km².
Dels 318 habitatges en un 28,3% hi vivien nens de menys de 18 anys, en un 59,7% hi vivien parelles casades, en un 8,8% dones solteres, i en un 26,1% no eren unitats familiars. En el 20,4% dels habitatges hi vivien persones soles el 8,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,45 i el nombre mitjà de persones que vivien en cada família era de 2,8.
Per edats la població es repartia de la següent manera: un 20,4% tenia menys de 18 anys, un 6% entre 18 i 24, un 25,2% entre 25 i 44, un 32,9% de 45 a 60 i un 15,5% 65 anys o més.
L'edat mediana era de 44 anys. Per cada 100 dones de 18 o més anys hi havia 94,4 homes.
La renda mediana per habitatge era de 52.344 $ i la renda mediana per família de 59.327 $. Els homes tenien una renda mediana de 51.184 $ mentre que les dones 28.333 $. La renda per capita de la població era de 26.322 $. Aproximadament el 5,7% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Priest Point». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Priest Point». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Priepasné

Priepasné (hongarès: Hosszúhegy) és un poble i municipi d'Eslovàquia que es troba a la regió de Trenčín. El 2022 tenia 357 habitants. Fou fundat el 1957.

## Referències

* ↑ «Trenčiansky kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
# Província de Chiquitos

La província de Chiquitos és una de les 15 províncies del Departament de Santa Cruz a Bolívia. Està composta de 3 municipis: Pailón, Roboré i San José de Chiquitos, la seva capital.
La província va ser creada el 1826, durant la presidència d'Antonio José de Sucre, al mateix temps que es creaven els cinc departaments en què va dividir-se la República. Rep el nom a través dels conqueridors, que consideraven que els seus habitants eren baixets i per la forma de construcció dels seus habitatges.

## Referències

* ↑ https://gacetaoficial.santacruz.gob.bo/archivos/estatuto_autonomico.pdf
# Província de Chieti

La Província de Chieti és una província que forma part de la regió dels Abruços dins d'Itàlia. La seva capital és Chieti.
És la província més poblada de la regió i la segona més gran en extensió. Limita al nord-oest amb la província de Pescara, al sud-oest amb la província de L'Aquila i el Molise (al sud amb la província d'Isernia i el sud-est amb la província de Campobasso). Per al nord-est està banyada pel mar Adriàtic.
Té una àrea de 2.599 km², i una població total de 389.708 hab. (2016). Hi ha 104 municipis a la província.

## Referències

* ↑ Arxivat 2018-12-16 a Wayback Machine. Dades ISTAT

## Enllaços externs

* (italià) Pàgina web de la província
# Projector

«Projector» té aquests significats:
* Projector cinematogràfic, dispositiu opticomecànic emprat per mostrar pel·lícules en projectar-les en una pantalla.
* Projector de diapositives, dispositiu opticomecànic que serveix per veure diapositives
* Projector de perfils, aparell que serveix per efectuar mesures.
* Projector de vídeo
* Retroprojector, variació d'un projector de diapositives que s'utilitza per projectar imatges
* Ampliadora, projector de transparències que s'utilitza per obtenir còpies de negatius
Viccionari